b'\n_START_ARTICLE_\nWasserturm (M\xc3\xb6nchsberg)\n_START_PARAGRAPH_\nTurnul de ap\xc4\x83 de pe M\xc3\xb6nchsberg (\xc3\xaen german\xc4\x83 Wasserturm) a fost construit \xc3\xaen anii 1891-1892 de c\xc4\x83tre arhitectul Karl Demel, \xc3\xaen numele bancherilor Leitner, care au achizi\xc8\x9bionat Castelul M\xc3\xb6nchstein._NEWLINE_Bancherul Karl Leitner a construit un lift electric pe M\xc3\xb6nchsberg. \xc3\x8en plus, el a construit un turn de ap\xc4\x83 \xc3\xaen forma unui castel. Acesta trebui s\xc4\x83 furnizeze ap\xc4\x83 \xc3\xaen casele pe care el ar fi vrut s\xc4\x83 le construiasc\xc4\x83 de-a lungul versantului estic al M\xc3\xb6nchsberg. De fapt, el a construit o conduct\xc4\x83 de ap\xc4\x83 din Gaisberg care ar fi trebuit s\xc4\x83 asigure presiunea corespunz\xc4\x83toare a apei. Chiar \xc8\x99i ast\xc4\x83zi, turnul ad\xc4\x83poste\xc8\x99te un rezervor de ap\xc4\x83 de mici dimensiuni. De asemenea, el ar fi trebuit s\xc4\x83 serveasc\xc4\x83 drept loc de belvedere pentru cei care ar fi urcat pe munte. Leitner dorea s\xc4\x83 construiasc\xc4\x83 o strad\xc4\x83 pe M\xc3\xb6nchsberg care s\xc4\x83 ajung\xc4\x83 p\xc3\xa2n\xc4\x83 la M\xc3\xbcllner Schanze, dar zona reziden\xc8\x9bial\xc4\x83 planificat\xc4\x83 nu a fost niciodat\xc4\x83 executat\xc4\x83._NEWLINE_\xc3\x8en timpul c\xc3\xa2t a func\xc8\x9bionat Caf\xc3\xa9 Winkler pe M\xc3\xb6nchsberg, turnul de ap\xc4\x83 a servit ca o cl\xc4\x83dire pentru personal. Ast\xc4\x83zi, el este inclus \xc3\xaen Muzeul de Art\xc4\x83 Modern\xc4\x83 de pe M\xc3\xb6nchsberg. \xc3\x8enc\xc4\x83perile sunt planificate pentru \xc3\xaenv\xc4\x83\xc8\x9b\xc4\x83m\xc3\xa2ntul de art\xc4\x83 al copiilor \xc8\x99i adolescen\xc8\x9bilor. Pe fa\xc8\x9badele sale exterioare sunt montate lumini puternice cu care poate fi luminat Castelul Hohensalzburg._NEWLINE_Al\xc4\x83turi de turn este o cl\xc4\x83dire greu de definit, casa unde se afla transmi\xc8\x9b\xc4\x83torul sta\xc8\x9biei Radio-Verkehrs-AG (RAVAG) pentru emiterea semnalului primei companii de radio de la Salzburg din 1930. Din aceast\xc4\x83 sta\xc8\x9bie a fost \xc3\xaenregistrat \xc8\x99i transmis pentru prima dat\xc4\x83 corul familiei Trapp. De aici a fost difuzat la 4 mai 1945 adresa radio a comandantului militar al ora\xc8\x99ului Salzburg, colonelul Hans Lepperdinger, care a predat voluntar ora\xc8\x99ul americanilor \xc8\x99i, astfel, l-a salvat de la distrugere.'